title: 2011/420/EU: Sklep Sveta z dne 12. julija 2011 o sklenitvi Protokola o ribolovnih možnostih in finančnem prispevku, predvidenih v Sporazumu o partnerstvu v ribiškem sektorju med Evropsko unijo in Demokratično republiko Sao Tome in Principe

text:
               19.7.2011

               SL

               Uradni list Evropske unije

               L 188/1

         SKLEP SVETA
   z dne 12. julija 2011
   o sklenitvi Protokola o ribolovnih možnostih in finančnem prispevku, predvidenih v Sporazumu o partnerstvu v ribiškem sektorju med Evropsko unijo in Demokratično republiko Sao Tome in Principe
   (2011/420/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43 v povezavi z odstavkom 6(a) člena 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Svet je 23. julija 2007 sprejel Uredbo (ES) št. 894/2007 o sklenitvi Sporazuma o partnerstvu v ribiškem sektorju med Demokratično republiko Sao Tome in Principe in Evropsko skupnostjo (1) (v nadaljnjem besedilu: Sporazum). Protokol, ki določa ribolovne možnosti in finančni prispevek, predvidene v Sporazumu (2) (v nadaljnjem besedilu: prejšnji protokol), je bil priložen k temu sporazumu. Ta prejšnji protokol je prenehal veljati 31. maja 2010.

               (2)

               Unija se je nato z Demokratično republiko Sao Tome in Principe pogajala o novem protokolu o ribolovnih možnostih in finančnem prispevku, predvidenih v Sporazumu o partnerstvu v ribiškem sektorju (v nadaljnjem besedilu: Protokol), ki plovilom EU omogoča ribolovne možnosti v vodah, nad katerimi ima Demokratična republika Sao Tome in Principe suverenost, ali ki spadajo pod njeno jurisdikcijo na področju ribištva.

               (3)

               Protokol je bil po zaključku pogajanj parafiran 15. julija 2010.

               (4)

               Protokol je bil podpisan v skladu s Sklepom št. 2011/296/EU z dne 24. februarja 2011 (3) in se začasno uporablja.

               (5)

               Novi protokol bi bilo treba skleniti –

         SPREJEL NASLEDNJI SKLEP:
   Člen 1
   Protokol o ribolovnih možnostih in finančnem prispevku, predvidenih v Sporazumu o partnerstvu v ribiškem sektorju med Evropsko unijo in Demokratično republiko Sao Tome in Principe (v nadaljnjem besedilu: Protokol), se odobri v imenu Unije (4).
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Unije poda(-jo) uradno obvestilo v skladu s členom 14 Protokola, ki je za Unijo zavezujoče (5).
   Člen 3
   Ta sklep začne veljati na dan objave v Uradnem listu Evropske unije.

      V Bruslju, 12. julija 2011

            Za Svet

            Predsednik

         J. VINCENT-ROSTOWSKI

      (1)  UL L 205, 7.8.2007, str. 35.

      (2)  UL L 205, 7.8.2007, str. 40.

      (3)  UL L 136, 24.5.2011, str. 4.

      (4)  Protokol je bil s sklepom o njegovem podpisu objavljen v Uradnem listu Evropske unije.

      (5)  Generalni sekretariat Sveta bo v Uradnem listu Evropske unije objavil datum začetka veljavnosti Protokola.


title: 2009/650/ES: Sklep Evropskega parlamenta z dne 23. aprila 2009 o zaključku poslovnih knjig Evropske agencije za upravljanje in operativno sodelovanje na zunanjih mejah držav članic Evropske unije za proračunsko leto 2007

text:
               26.9.2009

               SL

               Uradni list Evropske unije

               L 255/131

      SKLEP EVROPSKEGA PARLAMENTA

   z dne 23. aprila 2009
   o zaključku poslovnih knjig Evropske agencije za upravljanje in operativno sodelovanje na zunanjih mejah držav članic Evropske unije za proračunsko leto 2007
   (2009/650/ES)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za upravljanje in operativno sodelovanje na zunanjih mejah držav članic Evropske unije za proračunsko leto 2007 (1),

               —

               ob upoštevanju poročila Računskega sodišča o končnih letnih računovodskih izkazih Evropske agencije za upravljanje in operativno sodelovanje na zunanjih mejah držav članic Evropske unije za proračunsko leto 2007, skupaj z odgovori agencije (2),

               —

               ob upoštevanju priporočila Sveta z dne 10. februarja 2009 (5588/2009 – C6-0060/2009),

               —

               ob upoštevanju Pogodbe ES, zlasti člena 276,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), zlasti člena 185,

               —

               ob upoštevanju svoje resolucije z dne 18. decembra 2008 o oceni agencije FRONTEX in njenem nadaljnjem razvoju in razvoju evropskega sistema za nadzorovanje meja (EUROSUR) (4),

               —

               ob upoštevanju Uredbe Sveta (ES) št. 2007/2004 z dne 26. oktobra 2004 o ustanovitvi Evropske agencije za upravljanje in operativno sodelovanje na zunanjih mejah držav članic Evropske unije (5), zlasti člena 30,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (6), zlasti člena 94,

               —

               ob upoštevanju člena 71 in Priloge V svojega poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A6-0166/2009),

               1.

               ugotavlja, da so podatki iz končnih letnih računovodskih izkazov Evropske agencije za upravljanje in operativno sodelovanje na zunanjih mejah držav članic Evropske unije taki kot v prilogi k poročilu Računskega sodišča;

               2.

               odobri zaključek poslovnih knjig Evropske agencije za upravljanje in operativno sodelovanje na zunanjih mejah držav članic Evropske unije za proračunsko leto 2007;

               3.

               naroči svojemu predsedniku, naj ta sklep posreduje direktorju Evropske agencije za upravljanje in operativno sodelovanje na zunanjih mejah držav članic Evropske unije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Klaus WELLE

      (1)  UL C 278, 31.10.2008, str. 7.

      (2)  UL C 311, 5.12.2008, str. 34.

      (3)  UL L 248, 16.9.2002, str. 1.

      (4)  Sprejeta besedila, (P6_TA(2008)0633).

      (5)  UL L 349, 25.11.2004, str. 1.

      (6)  UL L 357, 31.12.2002, str. 72.


title: Sklep Sveta z dne 15. septembra 1986 o sklenitvi Dodatnega protokola k Sporazumu med Evropsko gospodarsko skupnostjo in Republiko Islandijo zaradi pristopa Kraljevine Španije in Portugalske republike k Skupnosti

text:
Pomembno pravno obvestilo

|

31986D0543

Uradni list L 321 , 15/11/1986 str. 0121 - 0121 finska posebna izdaja: poglavje 11 zvezek 11 str. 0279  švedska posebna izdaja: poglavje 11 zvezek 11 str. 0279

		Sklep Svetaz dne 15. septembra 1986o sklenitvi Dodatnega protokola k Sporazumu med Evropsko gospodarsko skupnostjo in Republiko Islandijo zaradi pristopa Kraljevine Španije in Portugalske republike k Skupnosti(86/543/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti, in zlasti člena 113 Pogodbe,ob upoštevanju priporočila Komisije,ker je treba, da bi se upošteval pristop Kraljevine Španije in Portugalske republike k Skupnosti, odobriti Dodatni protokol k Sporazumu med Evropsko gospodarsko skupnostjo in Republiko Islandijo [1], podpisanemu v Bruslju 22. julija 1972,SKLENIL:Člen 1Dodatni protokol k Sporazumu med Evropsko gospodarsko skupnostjo in Republiko Islandijo zaradi pristopa Kraljevine Španije in Portugalske republike k Skupnosti se odobri v imenu Skupnosti.Besedilo Protokola je priloženo temu sklepu.Člen 2Predsednik Sveta izda uradno obvestilo, predvideno v členu 18 Protokola [2].Člen 3Ta sklep začne veljati dan po objavi v Uradnem listu Evropskih skupnosti.V Bruslju, 15. septembra 1986Za SvetPredsednikG. Howe[1] UL L 301, 31.12.1972, str. 2.[2] Datum začetka veljavnosti Protokola bo objavil generalni sekretariat Sveta v Uradnem listu Evropskih skupnosti.--------------------------------------------------


title: Sklep 9/2006/GB upravnega sveta Evropske Policijske akademije o pravilih glede izbire kandidatov za mesto direktorja (Sprejel upravni svet dne  24. februarja 2006 )

text:
               6.5.2006

               SL

               Uradni list Evropske unije

               C 107/1

      SKLEP 9/2006/GB
   upravnega sveta Evropske Policijske akademije o pravilih glede izbire kandidatov za mesto direktorja

      (Sprejel upravni svet dne 24. februarja 2006)

   (2006/C 107/01)
   UPRAVNI SVET CEPOL JE —
   ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije (CEPOL) in razveljavitvi Sklepa 2000/820/PNZ (1) in zlasti člena 11(1) Sklepa,
   ker mora upravni svet Evropske policijske akademije določiti pravila glede izbire kandidatov za mesto direktorja —
   SKLENIL:
   Člen 1
   Izbira kandidatov za mesto direktorja Evropske policijske akademije (v nadaljnjem besedilu „CEPOL“) poteka v skladu z določbami tega sklepa.
   Člen 2
   1.   Za namene uporabe določb tega sklepa se šteje, da je mesto direktorja CEPOL prosto:

               —

               v obdobju 9 mesecev pred iztekom mandata direktorja;

               —

               ko upravni svet prejme pisno odpoved direktorja;

               —

               ko upravni svet sprejme sklep o prisilni odpovedi, razrešitvi zaradi interesa službe ali odstopu;

               —

               v obdobju 9 mesecev pred dnem, ko direktor dopolni 65 let;

               —

               ob smrti direktorja.

         2.   Upravni svet pripravi za prosto mesto razpis, ki podrobno opisuje delovno mesto, vključno s plačilom, z dolžnostmi ter s potrebnimi kvalifikacijami, sposobnostmi in izkušnjami.
   Razpis navaja, da morajo kandidati v 60 dneh po objavi razpisa iz prvega pododstavka v Uradnem listu Evropske unije oddati pisno prijavo skupaj z življenjepisom predsedniku upravnega sveta, kakor je določeno v razpisu.
   Člen 3
   1.   Upravni svet zagotovi, da se razpis iz člena 2(2) objavi v Uradnem listu Evropske unije.
   2.   CEPOL obvesti kontaktne točke in Evropsko komisijo o prostem delovnem mestu direktorja. Kontaktne točke o prostem delovnem mestu obvestijo ustrezne agencije v svoji državi članici. Pristojni nacionalni organi so odgovorni, da se vse agencije in zadevno osebje obvestijo o prostem delovnem mestu.
   3.   Upoštevajo se notranje in zunanje prijave.
   4.   CEPOL pošlje kandidatom obvestilo o prejemu prijave.
   Člen 4
   1.   Upravni svet določi izbirni odbor (v nadaljnjem besedilu „odbor“), ki pripravi sklep upravnega sveta.
   2.   Štiri države članice, ki so za ta namen izbrane z žrebom upravnega sveta in Komisije, določijo predstavnika, ki je član odbora.
   3.   Člani odbora, določeni v skladu z odstavkom 2, ostanejo člani do zaključka izbirnega postopka.
   4.   Če se lahko upravičeno domneva, da ima član odbora osebne odnose z enim izmed kandidatov za delovno mesto, ta član pri izbirnem postopku ne sodeluje. V takšnih primerih država članica, ki je tega člana imenovala, upravnemu svetu predlaga, da se član nadomesti, in za člana odbora določi drugega predstavnika.
   5.   Sekretariat CEPOL odboru zagotovi storitve sekretariata.
   Člen 5
   1.   Člani odbora na prvem sestanku izmed svojih članov imenujejo predsednika.
   2.   Odbor lahko pri izvajanju svojih nalog zaprosi za pomoč enega ali več ocenjevalcev. Takšna prošnja se naslovi na predsednika upravnega sveta, ki nato odloči o zadevi. Ocenjevalci niso člani odbora.
   3.   Naloge odbora vključujejo:

               (a)

               pripravo prvotnega preverjanja kandidatov, pri čemer se upoštevajo poklicne kvalifikacije, sposobnosti in izkušnje;

               (b)

               razgovor s kandidati;

               (c)

               poročanje upravnemu svetu.

         Člen 6
   1.   Upravni svet se lahko po potrebi odloči pripraviti poseben postopek preverjanja, povezan z delovnim mestom. O takšnih potrebah odloča upravni svet.
   V takem primeru vodi postopek preverjanja odbor, da oceni posebne kvalifikacije in znanja kandidatov za zadevno delovno mesto.
   2.   Odbor povabi na razgovor vse kandidate, ki so oddali popolno prijavo in izpolnjujejo pogoje iz razpisa, z namenom, da preveri njihove zahtevane kvalifikacije, sposobnosti in izkušnje ter njihovo zmožnost opravljanja dolžnosti, ki izhajajo iz prostega delovnega mesta. Na razgovoru se preveri tudi kandidatovo znanje uradnih jezikov institucij Evropske unije.
   3.   Če odbor meni, da je potrebno, lahko za vse ali le nekatere kandidate pripravi drugi krog razgovora.
   Člen 7
   Testi in razgovori potekajo v Združenem kraljestvu. Kandidatom, članom odbora in ocenjevalcem se povrnejo potni stroški, dnevnice in stroški nastanitve v hotelu.
   Člen 8
   Ko so razgovori opravljeni, odbor pripravi ustrezno utemeljeno poročilo o prejetih prijavah in postopkih, ki so sledili tem prijavam. Odločitev odbora, ki pripravi poročilo, se sprejme z navadno večino. Zadevno poročilo se čim prej po razgovoru skupaj z življenjepisi kandidatov, ki so oddali popolno prijavo in izpolnjujejo pogoje iz razpisa, posreduje upravnemu svetu.
   Člen 9
   1.   Upravni svet se na podlagi poročila odbora in nadaljnjih informacij, ki jih lahko zahteva od odbora, odloči o imenovanju direktorja CEPOL (2).
   2.   Upravni svet lahko po potrebi pred odločitvijo povabi na razgovor nekatere ali vse kandidate. Če je na seznamu kandidatov tudi član upravnega sveta, ta pri odločitvi upravnega sveta ne sme sodelovati.
   Člen 10
   Člani odbora, ocenjevalce, člane upravnega odbora in uradnike CEPOL so zavezani strogi zaupnosti glede kandidatov in izida izbirnega postopka.
   Člen 11
   Če se lahko direktorju v skladu s členom 11(2) Sklepa Sveta 2005/681/PNZ podaljša mandat, se lahko upravni svet z odstopanjem od postopka iz te odločbe odloči, da ga ponovno imenuje.
   Odločitev o ponovnem imenovanju se sprejme najpozneje 9 mesecev pred iztekom mandata direktorja.
   Člen 12
   Ta sklep začne veljati prvi dan po odobritvi s strani Sveta (3). Objavi se v Uradnem listu Evropske unije.

      Na Dunaju, 24. februarja 2006

            Za upravni svet

         János FEHÉRVÁRY

            Predsednik upravnega sveta

      (1)  UL L 256, 1.10.2005, str. 63.

      (2)  Člen 10(7) Sklepa Sveta 2005/681/PNZ z dne 20. septembra 2005 se glasi:

      „Razen kadar je v tem sklepu določeno drugače, upravni svet odloča z dvotretjinsko večino svojih članov.“

      (3)  Svet odobril dne 27. aprila 2006.